cyanic-selkie/wikianc huggingface dataset:
Томас Рајтер
Детството и младоста ги поминал во околината на Франкфурт, во јужен Хесен. По завршувањето на основното училиште, до 1977, ја посетувал гимназијата во Ној Изенбург. Германската војска му стипендирала школувањање на катедри за воздухопловна и космичка техника на воениот универзитет во Нојнбиберг (Neubiberg) на кој дипломирал во декември 1982 година.
Рајтер во воената база Шепард во САД бил обучен за пилот и подоцна преместен во воена служба во ловечката ескадрила 43 на германската луфтвафе каде што останува до 1994 година, кога таа ескадрила била укината
Во исто време Рајтер почнува, како член на група од 4 астронаути на Европската космичка организација (ESA) прпреми за летови на руската космичка станица Мир.
Народна музика
Народна музика е поим кој се однесува на музичкиот фолклор на било кој народ, а се појавил како жанр во 20 век. Терминот се користел во 19 век, но се употребувал за постара музика. Некои видови на народна музика се нарекуваат етно музика. Традиционално, народната музика се дефинира на неколку начини: музика која се пренесувала усно, музика на која композиторот не е познат, или музика која по обичај се изведувала долг временски период.
Дефиницијата на народната музика е недефинирана. Изразите народна музика, народна песна, и народни танци се од релативно скоро време. Тие се еден вид продолжување на изразот фолклор, кој е првпат употребен во 1846 година од Англичанецот Вилијам Томс, со кој сакал да ги опише „традицијата, обичаите и верувањата“. Изразот исто така е поврзан и со германското Волк, во смисла на „луѓето во целост“, а во врска со музиката на Јохан Готфрид фон Хердер и на германските романтичари пола век претходно.
Атеросклероза
АТЕРОСКЛЕРОЗА
Атеросклероза претставува болест која ги зафаќа големите и средните артерии во телото и се одликува со дисфункција на ендотелот на артеријата (внатрешниот дел, кој гледа кон луменот на артеријата), воспаление на артеријата, таложење на липиди, холестерол, калциум и клеточен остаток во интимата на крвниот сад. Ова таложење предизвикува формирање на плака, васкуларно ремоделирање, акутна/хронична опструкција (запушување), нарушувања во течењето на крвта, а со тоа и нарушено снабдување со кислород на органите во телото. За да се рабере точно процесот на атеросклероза претходно е потребно барем наједноставно да се знае градбата на крвниот сад. Крвните садови се изградени од три слоја:
Тunica intima, tunica media, tunica adventitia(адвентиција). Tunica intima е слојот кој директно е во контакт со луменот (каналот) на крвниот сад, т.е во директен контакт со крвта. Овој слој е главно изграден од клетки наречени ендотелијални клетки( ендо = внаатрешно). Тunica media e средишниот слој на пресек на крвниот сад и е главно изграден од мазни мускулни клетки. Tunica adventitia (адвентиција) е надворешниот слој на крвниот сад главно изграден од сврзни клетки (фибробласти) и колегени влакна.
Механизам на настанување
Сè уште наполно непознат. Се знаат повеќе фактори кои делуваат и водат кон атероматозни промени на крвните садови. Постои теорија дека атеросклерозата е всушност одговор на повреда на крвниот сад. Повреда на крвниот сад може да се случи од случува од оксидиран LDL холестерол, инфективни агенси, токсини (производи од пушење цигари), хипергликемија (зголемен шеќер во крвта). За формирање на атеросклеротична лезија или промена треба да се случат каскада од неколку реакции и учество на повеќе клетки од организмот. Циркулирачките моноцити од крвта навлегуваат во интимата на крвниот сад( првиот слој) и се претвораат во макрофаги( клетки задолжени за чистење). Макрофагите го земаат “чистат “ LDL холестеролот и го складираат во интимата на крвниот сад. Така тој започнува да се задебелува, во него се таложи и калциум па творбата почнува да стврднува и да формира плака, која има тенденција да расте. Со растот на плаката се случува стеснување на крвниот сад(опструкција) и нарушено снабдување на органите кои се снабдуваат со кислород преку засегнатиот крвен сад. Така на ниво на срцеви артерии и нивно запушување се случува срцев инфаркт (изумирање на одредена зона на ткиво заради наполно отсуство на кислород), на ниво на мозок се случува мозочен удар, на ниво на бел дроб се случува белодробен инфаркт итн, се во зависност од засегнатиот крвен сад со атеросклеротичната промена.
Атеросклерозата започнува да се формира уште од рана возраст, се наоѓаат и атеросклеротични промени кај деца, но најчесто симптомите се одразуваат во подоцнежните години.
Атеросклерозата е водечка причина за смрт во развиениот индустријализиран свет.
Пол
Атеросклерозата е почеста меѓу мажите отколку меѓу жените. Се смета дека жените се заштитени заради присуство на женските хормони особено естрогенот.
Возраст
Најчесто симптоми од атеросклеротични промени како инфаркти се случуваат во 40 година па нагоре.
СИМПТОМИ
Често многу од луѓето немаат никакви симптоми затоа што претставува хронична болест која полека прогредира. Симптоми кои се најпознати како резултат на напредната атеросклероза:
Болка во гради (angina pectoris) болка која се јавува зад градната коска и типично се шири кон левата рака и може да биде придружена со отежнато дишење.Особено се засилува при напор, кога се зголемува побарувачката на срцето за кислород, а се олеснува со одмарање или со нитроглицерин. Продолжена болка која не олеснува со одмор и е придружена со интензивно потење и отежнато дишење има значење на миокарден инфаркт (инфаркт на срце)
Болка при одење (клаудикација), импотенција, незаздравувачки рани на нозете има значење на запушување на крвен сад на ектремитет.
Мозочниот удар се одликува со низа различни симптоми и невролошки знаци, често со главоболка, губење на свест, повраќање, слабост на одредени мускулни групи, се во зависност од артеријата која е зафатена.
Ризични фактори
Хиперлипидемија ( особено зголемување на LDL холестерол) Хипертензија Дијабетес( шеќерна болест) Пушење Дебелина
ДИЈАГНОЗА
Лабораториски испитувања : липиди, шеќер во крв Ултрасонографија (ЕХО) Коронарна ангиографија Компјутерска томографија, Магнетна резонанца.
ТРЕТМАН
Третманот и  превенцијата опфаќаат контрола на липидите  и шеќерот во крвта, висината на крвниот притисок да биде во граници на нормала, престанок со пушење, слабеење со соодветна диета и вежби кардио( пешачење на рамно тло), најдобри ефекти се постигнуваат доколку во неделата се практикува барем три дена по 30мин. Пешачење на рамно во природа.
Наводи
http://emedicine.medscape.com/article/150916-overview http://www.ouhsc.edu/histology/text%20sections/cardiovascular.html
Куќа на ул. „Крсте Мисирков“ бр. 69 (Штип)
'''Куќа на ул. „Крсте Мисирков“ бр. 67''' ― староградска куќа во Ново Село, Штип, Македонија. Куќата е заведена како Културно наследство на Македонија.
Историја
Согласно годината наведена над влезната врата, куќата е од 1825 година.
Куќата била надворешно реновирана 2005 или 2006 година од страна на сопственикот Трајче Станчев.
Ch'ella mi creda
„Ch'ella mi creda“ (се изговара: Кела ми креда; во превод: Верувај ми) ― арија за тенор од чинот 3 од операта „Девојката од Запад“ од Џакомо Пучини. Таа е отпеана од Дик Џонсон (познато како бандитот „Рамерез“) пред да биде погубен од линчувачка толпа трагачи на злато предводени од шерифот Џек Ренс. Во аријата, Џонсон бара од нив да не и кажуваат на Мини, која тој ја сака, дека е убиен. Наместо тоа, тој ги замолува „да нека поверува“ (насловната фраза, „ch'ella mi creda“) дека тој е далеку, на патот кон откупувањето од неговото бандитско минато.
Аријата за прв пат ја испеал Енрико Карузо, на светската премиера на Девојката од Запад во Метрополитенската опера во Њујорк на 10 декември 1910 година. Се вели дека за време на Првата светска војна, италијанските војници ја пееле оваа арија за да го одржат својот дух. Аријата е популарна и како парче на концерти и албуми со извадоци.
На 125-годишнината на Метрополитен операта на 15 март 2009 година, Пласидо Доминго ја испеал аријата во рекреација на сцената како што била изведена од Карузо на премиерата скоро 100 години порано. Сетот на Дејвид Беласко и првичните костими биле пресоздадени за настанот. Дизајнерите на продукцијата на галата изјавиле за The New York Times дека сликата на Карузо во Девојката од Западот (види во прилог) во сцената на третиот чин во која се пее „Ch'ella mi creda“ е била првата слика од метрополитенското минато што започнале да биде пресоздадено за галата.
Дубрава (појаснување)
Дубрава е топоним од словенско потекло. Коренот на зборот е дуб, што на современ македонски означува даб, додека самиот збор во слободен превод значи Дабова шума:
ОУ „Гоце Делчев“ - Горно Лисиче
„Гоце Делчев“ — основно училиште во населбата Горно Лисиче, во Општината Аеродром во Скопје. Училиштето е најстаро во Општина Аеродром, отворено во 1880 година, а на моменталната местоположба се наоѓа од 1924 година.
Историја
Ова училиште било отворено во 1880 година и тогаш се наоѓало веднаш до возобновената селска црква. Дотогаш децата од Горно Лисиче на училиште оделе во соседното село Драчево. Во училиштето наставата се изведувала на бугарски јазик и со бугарски учебници бидејќи било раководено од Бугарската егзархија со цел ширење на бугарското влијание сред македонското население. Затоа учителите биле назначувани и плаќани од Егзархијата. Во училиштето била организирана настава за ученици од двата пола. По почетокот нивниот број бил околу 20. Прв учител бил Мице Мирковски, родум од Горно Лисиче. Училиштето во селото работело до 1912 година, односно до почетокот на Балканските војни. Од 1880 до 1912 година, други учители биле Анушка Мијаковска од Горно Лисиче, и Блажо и Ѓорѓија од Булачани. Од 1912 до 1918 година, училиштето не работело.
По завршувањето на Првата светска војна во 1918 година, Вардарскиот дел на Македонија бил приклучен кон новосоздадената држава на Кралството на Србите, Хрватите и Словенците. Со новата држава биле променети имињата на сите училишта со имиња на српски личности и настани од српската историја. Така, ова училиште го добило името „Св. Сава“ според првиот архиепископ на Пеќската архиепископија, Свети Сава. Просториите на дотогашното училиште продолжиле и понатаму да се користат за настава која започнала во 1919 година. Првите учители биле Бошко и Вера Потпориќ. Тие наставата ја изведувале на српски јазик и се залагале меѓу учениците да го внесат српскиот дух и да докажат дека македонскиот народ е дел од српскиот. Тие во училиштето работеле од 1919 до 1930 година. Поради зголемениот број на ученици, тогашните простории во црквата станале претесни. Под силно влијание на тогашните учители, во 1924 година била изградена нова училишна зграда во која наставата се изведува и денес. Новоподигнатата училишна зграда била една од ретките во целата скопска околија, целосно изградена од цигла, а не како другите од плитар. Имала две училници, една наставничка канцеларија и простории за живеење на учителите. Од 1930 до 1941 година, за нови учители биле поставени Миќо и Рола Димитриевиќ. Од 1924 до 1940 година учеле околу 80 ученици.
За време на бугарската окупација на Вардарскиот дел на Македонија (1941-1944) училиштето продолжило со работа под името „Цар Симеон“. Во тој период, наставната програма работела да ги изучи и обликува македонските деца како Бугари. Во тие четири години, учители биле: Димитар поп Андреев од село Кожле (скопско), Борис Прванов од село Бежаново (пловдивско), Здрава Иванова од Бугарија, Христо П. Симов, Димитар Андреев и др. Во текот на март 1944 година целото училиште, со исклучок на една училница, било искористено од бугарската војска за стационирање на една чета бугарски војници. Поради тоа, било отежната наставата и околиските училишни власти од Скопје барале војниците да го напуштат училиштето, особено поради тоа што таму било складирано поголеми количини на оружје и муниција. Поради неправилната настава со воено присуство, учителите го напуштиле училиштето и се вратиле во Бугарија. На местото на бугарските војски во училиштето, од септември до ноември 1944 година, биле стационирани германски војници со целата своја опрема.
По ослободувањето на Македонија во ноември 1944 година, биле преземени мерки за санирање на оштетувањата во училитшето настанати по повлекувањето на Германците од селото. По ослободувањето на Горно Лисиче на 13 ноември 1944 година, во училишните простории за кратко време биле стационирани воени единици и материјал на македонската војска.
Учебната година, за првпат изведувана на македонски јазик, започнала во тешки услови и скудни средства на 22 јануари и траела до јуни 1945 година. Учители биле: Викторија Корен (прво одделение), Панчо Пандилов (второ), Драгица Пандилова (комбинирано трето и четврто) која специјално завршила забрзан учителски курс. 64 ученици ја посетиле првата кратка учебна година. Почетокот на новата учебна 1945-46 година, извесно време пак доцнел поради стационирани на помали единици на македонската војска во училиштето. По нивното заминување, наставата започнала на 14 ноември 1945 година со настава на македонски јазик. Полниот тогашен назив на училиштето бил Народно основно училиште „Гоце Делчев“ - Горно Лисиче, околија драчевска. Одлуката за основање и почеток на работата на училиштето најпрво дал Околискиот народен одбор - Скопје во 1945 година, а одлуката подоцна ја потврдило Општинското собрание на Кисела Вода - Скопје (поради новата административна поделба) со потврда бр. 05-20171 од 21.12.1965 година. Согласно со оваа потврда и со тогашните важечки закони, училиштето официјално било регистрирано во Окружниот стопански суд во Скопје со решение УС бр.19/66, регистерски лист број 285, страна 169, свеска втора.
Учителите во учебната 1945-46 биле: Ламбе Нестороски (прво одделение) и Танкосава Л. Нестороска (второ) од Струга, Васил Савевски (комбинирано трето и четврто) кој од 5 декември бил заменет од Нада Димовска учителка со завршен Втор педагошки курс. Раководител бил Ламбе Нестороски. Од учебната 1946-47 година, училиштето започнало да има четири паралелки. Следната учебна година учеле 181 ученик, 90 машки и 91 женско. Учебната 1950-51 присуствувале 213, следната 215 ученици. Во меѓувреме биле вработени нови учители, меѓу кои и Драги Илиевски од Горно Лисиче. Од учебната 1957-58 година, училиштето имало шест паралелки од прво до четврто одделение. Поради зголемувањето на учениците, училиштето станало осумгодишно наместо четиригодишно. Во 1961 година, училиштето било проширено со нови шест училници на приземје. Во 1978 и 1987 година, дополнитело било проширено со нови училници на двата ката, а во 1986 година била изградена мала спортска сала. Од 1974 година, била воведена настава на албански јазик од прво до четврто одделение.
Во учебната 1986-87, во училиштето учеле 814 ученици, од кои 87 деца во две групи забавиште. Тогаш 12 паралелки имало од прво до четврто и 12 од петто до осмо одделение на македонски јазик, додека 3 на албански јазик при што најстарата паралелка била комбинирана (трето со четврто одделение). 680 учеле на македонски, а 47 на албански јазик. Тогаш биле вработени 34 просветни работници. Учебната 2002-03 година, постоеле 21 паралелка (прво до осмо) на македонски и четири (прво до четврто) на албански јазик. Наставата била двосменска во 14 учебни простории. Наставниот кадар бил 27 лица. Тогашен директор бил Драгица Нешевска.
Во текот на учебната 2012/13 година во централното училиште во Горно Лисиче, наставата ја следеле вкупно 424 ученици од прво до осмо одделение во 19 паралелки на македонски наставен јазик. Во одделенска настава имало 237 ученици распоредени во 11 паралелки. Во предметната настава бројот на ученици изнесувал 187 со по две паралелки во генерација, односно вкупно 8 паралелки. Во подрачното училиште во Долно Лисиче, наставата ја следеле вкупно 214 ученици во 10 паралелки од прво до осмо одделение, и тоа во одделенска настава биле 126 ученици во 6 паралелки и 88 ученици во предметна настава во 4 паралелки. Во наставата на албански наставен јазик, реализирана само во централното училиште, имала 62 ученици и била распоредена во две комбинирани паралелки: од прво до трето со 32 ученици и четврто до петто со 30 ученици. Вкупниот број на ученици што ја следеле наставата во централното и подрачното училиште изнесувала 700 ученици распоредени во 34 паралелки.
Во учебната 2016/17 година, училиштето имало 681 ученици, од кои 351 биле машки, а 330 биле женски. Во статистиката биле вклучени и учениците од подрачното училиште.
Космос-1351
Космос-1351 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Капустин Јар, СССР на 21 април 1982 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 93,4 минути, додека аголот на наклонетост на орбиталната рамнина во однос на рамнината на екваторот изнесувала 50,6°. Најголемото растојание од Земјата го достигнал на 537 км, а најмалото на 345.
Азиски голем стршлен
Азискиот голем стршлен (Vespa mandarina), вклучувајќи ги и поранешните подвидови познати како јапонски голем стршлен (Vespa mandarina japonica), e најголемиот стршлен во светот, родум од умерена и тропска Источна Азија. Тие претпочитаат да живеат во ниски планини и шуми, додека скоро целосно да избегнуваат рамнини и климатски височини. Стршленот создава гнезда со копање, повторно користење а постојните тунели ископани од глодачи или зафаќајќи места во близина на расипани борови корени. Се храни првенствено од поголеми инсекти, колонии на други еузоцијални инсекти, сирупи од дрвја и мед од колонии на пчели. Стршленот има должина од 45 мм, распон на крилјата околу 75 мм и должина на осило од 6 мм, што вбризгува голема количина моќен отров.
Азискиот голем стршлен понекогаш е помешан со „жолтоножестиот стршлен“ (Vespa Velutina), познат и како азискиот стршлен.
Таксономија
Азискиот голем стршлен е вид во родот осовидни (Веспи), кој ги опфаќа сите вистински стршлени и оси. Заедно со седум други видови, азискиот голем стршлен е дел од групата наречена „тропика“ или „тропски“, дефинирана со единечно ниво што се наоѓа на апикалната маргина на седмиот гастрален дел на мажјакот. Триаголен облик на апикална маргина на клипеусот на женката е дијагностичен, зглобот на двата вида е зголемен, а формата на врвот на едеагусот е слична.
Опис
Без оглед на полот, главата на стршленот е светлопортокалова, а нејзините антени се кафеави со жолто-портокалови основи. Очите и окели се темнокафеави до црни. Големиот азиски се разликува од другите стршлени по изразениот клипеус. Неговата портокалова мандибула содржи црн заб што го користи за копање. Градниот кош е темнокафеав, со две сиви крилја кои варира во распон од 3,5 до 7,5 см. Неговите предни екстремитети се посветли од средните и задните. Основата на предните нозе е потемна од останатите. Абдоменот наизменично се појавува помеѓу ленти темнокафеава или црна боја и жолто-портокалова нијанса (во согласност со нејзината боја на главата). Шестиот сегмент е жолт. Осилото е долго 10 мм и содржи силен отров, кој во случај на повеќекратно убоднување од повеќе стршлени може да убие и човек.
Матиците се значително поголеми од работниците. Матиците може да надминат 50 мм, додека работниците се помеѓу 35 и 40 мм. Репродуктивната анатомија е доследна меѓу двете, но работниците не се репродуцираат.
Трутовите (мажјаците) се слични на женките, но немаат осило. Ова е доследна одлика кај ципокрилците.
Бележење со мирис
Големиот азиски стршлен е единствениот вид оса, за која се знае дека применува мирис за да ја насочи својата колонија кон извор на храна. Осата лачи хемикалијата од шестата стернална жлезда. Ваквото однесување е забележано за време на есенските периоди откако роговите ќе започнат да ловат во групи наместо поединечно. Способноста да се применуваат мириси може да се појави затоа што осата многу се потпира на колониите на медоносни пчели како главен извор на храна. Едно оса не е во состојба да заземе цела колонија на пчели, бидејќи видови како Апис церана имаат добро организиран одбранбен механизам.
Осило
Осилото на азискиот голем стршлен е долг околу 6 мм, и инјектира особено моќен отров кој содржи, како и многу отрови од пчели и оси, цитолитски пептид (конкретно, мастопаран) што може да го оштети ткивото од стимулирачко дејство на фосфолипаза.Отровот содржи невротоксин наречен мандароксин.
ОУ „Гоце Делчев“ - Гостивар
Општинско основно училиште „Гоце Делчев“ — основно училиште во Гостивар, Општина Гостивар.
Историја
Во периодот септември 2017 година, организацијата НДЦ Скопје ја завршила постапката на реконструкција во 16 училници и 2 ходници во училиштето. Дополнително, НДЦ Скопје обезбедило дидактички материјали, училиштен мебел и ИТ опрема за сите училници.
Во мај 2018 година, директорот Сашо Шарески бил заменет со Игор Радески.
На 1 ноември 2019 година, почнале градежните работи за реконструкција на покривот. Изградбата на новиот прокрив била во вредност од 354 илјади долари и била финансирана од Општина Гостивар и од швајцарската влада, а спроведувана преку УНДП во рамки на Програмата за подобрување на отпорноста на Полошкиот регион кон поплавите.
Учество на натпревари
Во основното училиште „Гоце Делчев“ во Гостивар секоја година се одржуваат натпревари по математика кои понекогаш се општински а понекогаш се одржуваат на ниво на нашава држава. Исто така секоја година се одржуваат и натпревари за осмите одделенија по физика итн.
Ракиштен
Ракистан е село во Егејска Македонија, Република Грција.
Папа Сабинијан
Сабинијан (латински: Sabinianus PP.; ? — 22 февруари 606) — римски папа од 13 септември 604 до 22 февруари 606. Нему му се препишува авторството на раководството со ѕвоната и свршувањето на евхаристијата.
Берсел
Берсел (Berßel) — село и поранешна општина во округот Харц, во Саксонија-Анхалт, Германија. Од 1 јануари 2010 е дел од градот Остервик.
Гологузица (археолошко наоѓалиште)
Гологузица — археолошко наоѓалиште во атарот на скопската населба Даме Груев, Македонија.
Претставува осамен наод од римско време. Во 1992 година во дворот на Коста Блажевски на улица „Шар Планина“ бр. 83, при копањето за водоводна инсталација е откриен гроб од типот „етажни“ со кремиран покојник.
Денишер Волд
Денишер Волд (Dänischer Wohld; Jernved) — полуостров помеѓу Екернфердскиот Залив и Килскиот Фјорд во сојузната покраина Шлезвиг-Холштајн. На југ се граничи со реките Левензау и Ајдер (денес со Килскиот Канал). Главно место на историската област како и административно седиште на истоимената општинска заедница, која го зафаќа средишниот дел на полуостровот, е Геторф.
Денишер Волд се наоѓа во округот Рендсбург-Екернферде. Некои места во југоисточниот дел (Шилкзе, Холтенау, Фридрихсорт) од 1922 година припаѓаат на градот Кил.
Област
Денишер Волд е дел од ридскиот масив на Шлезвиг-Холштајн. Оваа млада морена била создадена пред околу 20.000 години со топењето на мразот од последното ледено доба. Многу ридови ја пресекуваат областа. За плажите и бреговите се наоѓаат полиња и ливади.
Име
Ознаката „Денишер Волд“ се однесува на поранешната шума Исарнхо („Железна шума“) помеѓу Екернфердскиот Залив и Килскиот Фјорд. Волд потекнува од долногерманскиот јазик што означува шума. Ознаката како Железна шума денес повторно се сретнува во данскиот јазик Јернвед (Jernved).
Праисторија
Како најрано присуство на луѓе во Шлезвиг-Холштајн се зема век п.н.е.. Многу од пронајдените мегалити во Денишер Волд прикажуваат развиен општествен живот на населените племиња во младото камено доба.
Дури во век п.н.е. се појавиле првите станбени населби.
Преселба на народите
При големата преселба на народите од век се промениле многу народи во областа. Од век биле населените Сасите. Денишер Волд главно бил ненаселен.
Среден век
Од 811 година, реките Ајдер и Левензау служеле како граница помеѓу Данците и Сасите. Северно од Виндебиер Нор се протегал ѕидот. На исток се протегала границата во однос на Словените.
Во 1260 година, Денишер Волд на крајот бил вклучен во Грофовијата Холштајн, надошле нови доселеници од југ. Во 1662 година околу половина од површината била населена.
Села
Најстари села биле:
Во средниот век во Денишер Волд, како и во Шванзен, се појавиле големи имоти со прекрасни велепоседнички домови или замоци. Овие имоти постоеле до крајот на век. Дури и денес сè уште се наоѓаат во посед на старите семејства.
ОУ „Гоце Делчев“ - Демир Хисар
„Гоце Делчев“ — основно училиште во Демир Хисар, Општина Демир Хисар. .
М (филм од 1931)
М - германски филм од 1931 година, во режија на Фриц Ланг, кој е и автор на сценариото, заедно со Теа фон Харбоу. Главните улоги ги играат: Петер Лоре, Елен Видман, Инге Ландгут, Ото Вернике, Густаф Грундгенс, Фридрих Гнас итн.
Содржина
Питачите започнуваат обемна потрага низ градот, будно внимавајќи на секој маж кој доаѓа во допир со девојчиња. Еден ден, додека убиецот шета низ градот, еден слеп питач го препознава по мелодијата што ја пее. Питачот му дава сигнал на еден свој другар, кој започнува да го следи убиецот при што во еден миг му става знак на капутот (буквата М). На тој начин, сите питачи можат лесно да го следат убиецот додека тој бега низ градот. Најпосле, тој се сокрива во една деловна зграда, но таму доаѓаат криминалците, предводени од Шренкер (го игра Грундгенс) и успеваат да го фатат убиецот. Меѓутоа, криминалецот Франц (го игра Гнас) останува во зградата и тој е уапсен. Кога инспекторот Лохман (го игра Вернике) ќе го обвини за убиство, Франц го зафаќа паника и му го соопштува местото каде криминалците го однеле убиецот. Во меѓувреме, во една напуштена фабрика, тие организираат вистинско судење, во кое сите се едногласни дека убиецот треба да биде осуден на смрт, иако тој се правда дека не е свесен за убиствата што ги извршил. Тогаш, таму пристигнува полицијата и потоа убиецот е изведен пред судот. Таму, мајката на убиената Елзи (ја глуми Видман) изјавува дека родителите треба подобро да се грижат за своите деца.
Калина Наумовска
Калина Наумовска (родена на во ) — македонска театарскa, филмскa и телевизискa глумица.
Животопис
Калина Наумовска димпломирала на Факултетот за драмски уметности во Скопје, Универзитет „Св. Кирил и Методиј“, во класата на Проф. Владимир Милчин. Во 1999 се вработила во Драмски театар - Скопје. Од тогаш оставрува бројни главни и споредни улоги во претстави во матичниот театар, но и во други институции од оваа област.
Филмографија
Наумовска ги остварила филмските улоги:
Les Rencontres d'Aubrac
Les Rencontres d'Aubrac е француски литературен фестивал. Овој настан се одржува секој викенд од август во Aubrack, Aveyron, Франција од 1994 година.
Les Rencontres d'Aubrac
Les Rencontres d'Aubrac е настан наменет и за специјализирана публика. Програмата (видете ја програмата за 2010 овде) е мешавина помеѓу научни предавања и филмови, театарски претстави и други форми на изразување како што се работилници со учество на јавноста.
Секоја година се избира нова тема меѓу клучните теми на француската литература.
Теми избрани од почетокот на Rencontres d'Aubrac:
Комплетна листа на програми
Rencontres d'Aubrac во видео
Rencontres d'Aubrac се снимени од MSH, во рамките на проектот AAR (archives audiovisuelles de la recherche). Сите lectures се достапни во видео, индексирана содржина, овде.
Милан Алексиќ
Милан Алексиќ (13 мај 1986) е српски ватерполо центар бек кој игра за Барселона и за машката ватерполо репрезентација на Србија. Тој е олимписки шампион од 2016 и 2020 година и олимписки бронзен медалист во 2012 година. Тој ја има и светската титула во 2009 и 2015 година и европска титула во 2012, 2014 и 2016 година. Неговите најзабележителни достигнувања во клупско натпреварување се ЛЕН Евролигата и ЛЕН Суперкупот што ги освоил во 2011 година со Партизан Рајфајзен.
Партизан Рајфајзен
На 22 октомври 2011 година, Алексиќ постигнал гол во првото коло од Групата на Евролигата, во поразот со 8–9 од Сегед Бетон ВЕ. На 9 ноември Алексиќ го постигнал својот втор гол на турнирот во второто коло од Групата на Евролигата во нерешениот резултат 10–10 против ТЕВА-Васас-УНИКА. На 26 ноември Алексиќ го постигнал својот трет гол на турнирот во победата од 9–6 во третото коло во Евролигата над ЖФ Егер во Белград. Алексиќ постигнал два гола на 14 декември во четвртото коло од Евролигата, во вториот пораз од 12-8 од ЖФ Егер. На 8 февруари Милан Алексиќ постигнал два гола за Партизан во петтото коло од Групата на Евролигата во кое неговиот тим победил без проблем со 9–5 против ТЕВА-Васас-УНИКА. На 26 февруари Алексиќ го постигнал својот последен гол во последното коло од Групата на Евролигата, во кое неговиот тим загубил со 9–8 од Сегед Бетон ВЕ и испаднал од натпреварувањето. На 1 март тој постигнал гол против ВК Војводина во победата со 10–9 во четвртото коло на „А лигата“.
Репрезентативна кариера
На 23 јануари, Алексиќ го одиграл својот 100-ти официјален натпревар за својата репрезентација во последното коло од групата А постигнувајќи гол, во кој Србија загубила од Црна Гора со 11–7.
На 27 јануари Алексиќ постигнал два гола во полуфиналната победа со 12–8 над Италија. Милан Алексиќ го освоил Европското првенство во 2012 година со Србија на 29 јануари. Тој постигнал гол во финалето против Црна Гора кое неговата репрезентација го доби со 9-8. Ова беше негов прв златен медал на ЕП.
На Летните олимписки игри 2012, Алексиќ бил дел од српскиот тим кој го освои бронзениот медал.
На Летните олимписки игри 2016, Алексиќ бил дел од српскиот тим кој го освои златниот медал.
На Летните олимписки игри 2020 година, Алексиќ бил дел од српскиот тим кој го освои златниот медал.
Арнштајн (Саксонија-Анхалт)
Арнштајн (Arnstein) — град во округот Мансфелд-Зидхарц, Саксонија-Анхалт, Германија. Бил создаден на 1 јануари 2010 со спојување на поранешните општини Алтероде, Бројнроде, Грајфенхаген, Харкероде, Квенштет, Зандерслебен, Штангероде, Зилда, Улцигероде и Велбслебен.
Дампинг цени
Дампинг цени во поширока смисла претставуваат ценовна дискриминација помеѓу различни земји, т.е практика на дискриминација на потрошувачите од различни национални економии. Во потесна смисла тоа е продажбата на странски пазар по цени пониски од оние на домашниот пазар или под нормалните (реални) цени. Етимолошки, зборот дампинг доаѓа од англискиот јазик и има значење на „продавање под цената“.
Дефинирање на дампинг цените
Дали дампингот е нелојална конкуренција? Мислењата се различни, но многу влади преземаат мерки против дампингот со цел да ги заштитат домашните индустрии. Иако правните одредби за дампингот се попрецизни, договорот со Светската трговска организација СТО им дозволува на властите да реагираат кога станува збор за „материјална“ повреда на конкурентската домашна индустрија. За да го направи тоа, Владата треба да биде способна да докаже дека дампингот постои, да ја пресмета неговата висина (колку е пониска извозната цена во споредба со цената на производот на домашниот пазар на извозникот) и да докаже дека дампингот предизвикува штета или се заканува дека тоа ќе го направи.
Мотиви за примена на дампинг цени
Мотивите на извозникот за одредување на пониски цени на странскиот во однос на домашниот пазар можат да бидат различни. Во праксата на меѓународните претпријатија се најчести следните мотиви:
Ево банке Цигане мој
Ево банке Цигане мој е српска (војводинска) песна. Најчесто се класифицира како боемска или тамбурашка песна. Најпозната е нејзината изведба од Звонко Богдан.
Дампинг цени
Анализа за докажување на постоењето на дампинг
За да се утврди дали сомневањето во остварен дампинг е основано, треба да се изврши анализа на следниве категории:
Ево банке Цигане мој
Текст
Ево банке, Цигане мој, Цигане мој, свирај ми ти! Ево банке, Цигане мој, Цигане мој, свирај ми ти!
Ја ћу теби платити, ти ћеш мени свирати! Ево банке, Цигане мој, Цигане мој, свирај ми ти.
Дампинг цени
4.Видови на дампинг
Постојат три основни видови на дампинг, и тоа : ценовен, валутен и социјален.
Ево банке Цигане мој
Текст
Шампањ ћемо отворити, отворити и попити. Шампањ ћемо отворити, отворити и попити.
А кад дође прави час, шампањ обориће нас! Ево банке, Цигане мој, Цигане мој, свирај ми ти!
Дампинг цени
4.Видови на дампинг
Дампингот во вид на извозни премии настанува тогаш кога премијата за извоз овозможува производот на странските пазари да се продава поевтино отколку на домашниот пазар.
Ево банке Цигане мој
Надворешни врски
Ево банке Цигане мој во изведба на Звонко Богдан
Дампинг цени
4.Видови на дампинг
Истото може да се постигне доколку се користат транспортни преференции и субвенции во толкав обем што овозможува појава на нелојална конкуренција на странскиот пазар.
Индиректниот дампинг се појавува кога земјата — извозник не го произведува сама производот, туку врши реекспорт на истиот. Притоа, на пазарот на земјата што се јавува како конечен увозник на производот, цената на тој производ е пониска отколку во земјата на неговото потекло.
Облици во кои се применува дампингот
Постојат три облици во кои се применува дампинг, со оглед на должината на времето и зачестеноста во користењето:
6.4. Примена на анти-дампинг мерки и дополнителна заштита
Во случај на дампинг, редовната царинска заштита на една земја не е доволна за спречување на нелојалната конкуренција на пазарот во кој влегла стоката со дампинг цени. Затоа се јавува потребата од дополнителна заштита и тоа со:
Регулирање на дампингот во меѓународната регулатива
Поголем број земји во светот правно го регулираат дампингот со посебни закони (антидампинг законодавство). Овие закони содржат процедура за утврдување на постоење на дампинг и мерки кои ќе бидат преземени против странскиот извозник. Иако прокламираните цели на антидампиншкиот закон се заштита на домашните претпријатија од агресивните и недостојни ценовни политики на некои странски претпријатија, не се ретки случаите да се користат за ограничување на странската конкуренција и протежирање на домашните производители.
Средствата кои најчесто се користат за заштита на домашните претпријатија се царински тарифи и контингенти чија примена ги покачува цените на странските производи, а со тоа им ја намалува конкурентноста на локалниот пазар. Исто така, во некои земји локалната власт ги скратува увозните дозволи за некои производи ако смета дека нивните цени се нереални (прениски или дури и превисоки).
Претпријатијата во праксата настојуваат на различни легални, илегални начини да ги избегнат антидампиншките постапки. Постојат низа можности како тоа да се направи. Најмногу користен начин во праксата е диференцирање на производот кој се извезува на странскиот пазар во однос на ист производ на домашниот пазар. Може да се создаде разбирање со дистрибутерот на странскиот пазар да ги кредитира и на тој начин, преку неценовно конкурентско прилагодување да се постигнат резултати како и со намалување на цените.
Рамна (Кожанско)
Рамна — село во Егејска Македонија, Република Грција.
IC 1812
IC 1812 — дел од галаксија во соѕвездието Береникина Коса, заведен во Новиот општ каталог на длабоконебесни тела.
Објектот бил предмет и на други истражувања, па освен како IC 1812 се споменува и како *Cloud in N 4559.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1812 е од видот GxyP.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 36 м 8 с, а неговата деклинација, односно висината на лакот на тој агол, +27° 55' 40"".
Други поделби
Проучување на IC 1812 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Советски реон (Крим)
Советски реон (Совєтський район, Советский район, İçki rayonı ) е еден од 25-те региони на Крим, во моментов е предмет на територијален спор помеѓу Руската Федерација и Украина. Административен центар на реонот е населбата од градски тип, Советски. Население е 31,898 жители според пописот на населението во 2014 година.
Златно момче (награда)
Златно момче (Golden Boy) — годишна фудбалска награда која се доделува од спортски новинари за млади фудбалери кој играат во Европа и се смета дека бил најимпресивни во текот на една календарска година (две половини од две одделни сезони). Сите номинирани играчи мора да бидат на возраст под 21 година и да играат во највисоката фудбалска лига во една држава.
Добитници на наградата по клубови
Година во болд го дели добитникот со друг клуб.
Гојко Пиетловиќ
Гојко Пиетловиќ (7 август 1983) е српски ватерполист кој игра како голман за ВК Нови Белград и машката ватерполо репрезентација на Србија.
NGC 5237
NGC 5237 — елиптична галаксија во соѕвездието Кентаур, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5237 се споменува и како ESO 270-22, MCG -7-28-5, FAIR 160.
Халид Бешлиќ
Халид Бешлиќ  е еден од најпознатите пејачи на народна музика од Босна и Херцеговина.
Кариера
Со музика почнал да се занимава уште во раната младост. Настапувал на училишните и останатите маалски културни приредби. По отслужувањето на воената обврска се преселил во Сараево и пеел по тамошните ресторани и кафеани. По неколкугодишни настапи од тој вид, во 1979 г. го снимил својот прв албум. Во досегашната активна кариера има снимено 17 албуми. Доживеал тешка сообраќајна несреќа во 2009 г. но на негова голема среќа останал жив и ја продолжил музичката кариера.
Гојко Пиетловиќ
Приватен живот
Пиетловиќ е во брак со Ива, со која има ќерка и син. Неговиот помлад брат Душко Пиетловиќ е уште еден истакнат српски ватерполист.
NGC 5237
Податоци од набљудување
Според морфолошката класификација на галаксиите, NGC 5237 е од видот E?. Видливиот сјај со голо око изнесува 12,5 m, а оној во рамките на интервалот од минималната до максималната честота 13,2 m, додека површинскиот сјај изнесува 13,8 m/лм2. NGC 5237 има привидни димензии од 2' х 1,6'.
Гојко Пиетловиќ
Наводи
Надворешни врски
NGC 5237
Други поделби
Проучување на NGC 5237 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 48139. Во рамките на атласот на длабокото небо, Уранометрија 2000.00, објектот припаѓа на групата означена со бројот 403; додека во Каталогот на основни ѕвезди (GSC) е групиран под бројот 7796. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Велбслебен
Велбслебен (Welbsleben) — село и поранешна општина во округот Мансфелд-Зидхарц, Саксонија-Анхалт, Германија. Од 1 јануари 2010 е дел од градот Арнштајн.
Црноопашест стршлен
Description
Должината на телото е помеѓу 24 и 37 мм со забележителна црна „опашка“. Возрасните се само малку помали од азискиот голем стршлен.
Распространетост
Стршленот се наоѓа во Азија на места како што е Кина, Хонгконг, Индија (североисточен дел), Јапонија, Кореја, Мјанмар, Непал, Сибир во Русија, Тајван, Тајланд и Виетнам (северен и централен дел).
Однесување
Ларвите всушност само ги јадат пулпите (куклите) и ларвите на осите и така возрасните честопати  ги напаѓаат гнездата на осите при што ги ловат ларвите, истовремено игнорирајќи ги возрасните.
Гнездо
Колониите кои овој стршлен ги создава се најмалите од сите стршлени. Гнездата се под земја и во просек имаат по 50 единки.
Космос-1352
Космос-1352 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 21 април 1982 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1352 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,1 минути, додека аголот на наклонетост на орбиталната рамнина во однос на рамнината на екваторот изнесувала 70,3°. Најголемото растојание од Земјата го достигнал на 415 км, а најмалото на 348.
Јаворани
Јаворани е село во општина Кнежево (Босна и Херцеговина).
Демографија
Јаворани има население од 1289 жители (од пописот во 1991).
ОУ „Гоце Делчев“ - Илинден
Гоце Делчев — основно училиште во населбата Илинден во истоимената општина во Скопје. . Има вкупно 1002 ученици.
Освоени награди
Во последните три учебни години училиштето освоило 135 награди од кои :
- 44 награди на регионално ниво (10 први место, 19 второ место и 15 трето место)
(Според државниот просветен инспекторат од 30.10.2019г.)
Основното училиште ја понесе титулата најдобро во Македонија за 2016 година во категоријата најуспешни училишни спортски клубови во делот на основното образование, во изборот на Агенцијата за млади и спорт (АМС) и Сојузот на спортски федерации на Македонија.
NGC 7669
NGC 7669 — засега неутврден објект во соѕвездието Риби, заведен во Новиот општ каталог на длабоконебесни тела.
Откривање
Објектот е откриен на 1865 година од страна на Гаспаре Станислао Ферари, со помош на рефрактор, чијашто леќа имала пречник од 9,5 см.
Податоци од набљудување
Според морфолошката класификација на галаксиите, NGC 7669 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 26 м 41,7 с, а неговата деклинација, односно висината на лакот на тој агол, -0° 11' 29"".
Други поделби
Проучување на NGC 7669 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 259; додека во Каталогот на основни ѕвезди (GSC) е групиран под бројот 5244. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 834.
Геторф
Геторф (Gettorf; Gettorp) — општина во округот Рендсбург-Екернферде, во Шлезвиг-Холштајн, Германија. Се наоѓа на околу 12 километри југоисточно од Екернферде и 14 километри северозападно од Кил. Општината претставува административно седиште на општинската заедница Денишер Волд.
Ектомија
Ектомија (ἐκτομή ektomḗ, "отсекува“) или тотална екстирпација е оперативно целосно отстранување на орган или на добро разграничена анатомска стуктура. Во зависност од органот или стуктурата која се отстранува се користи нивното соодветното грчко име и на него се додава -ектомија.
Терминот треба да се разликува од екстирпација и ресекција.
Индикации
Медицинските индикации за ектомија се првенствено тумори, акутни или хронични воспаленија (слепото црево, крајници), како и индукција на неплодност/кастрација ( полов органи) и други.
1167
1167 (Римски бројки) — година според општоприфатениот календар. Тоа била 1167 година од новата ера, 167. од вториот милениум, 67. од XII век и осма од 1160-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1167 година се протега во 3803 и 3804, додека според второто гледиште, годината трае во текот на 3863 и 3864 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1710. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 562 и 563 исламска година.
Бубашинтер (филм)
„Бубашинтер“ — југословенски филм од 1971 година во режија на Милан Јелиќ. Главните улоги ги играат: Драган Радуловиќ, Гизела Вуковиќ, Данило Бата Стојковиќ и Радмила Савиќевиќ.
Синопсис
Еден пекар му ја задава првата задача на својот 15-годишен син — да ги уништи бубачките во магацинот, а со намера така да го пренесе од светот на фантазерите во светот на трудбениците. Причината за неуспехот на синот во работата таткото ја гледа во неговиот несреден сексуален живот, па затоа го носи во еден мотел. Меѓутоа, и тој обид на таткото останува без успех, па тој се откажува од превоспитувањето на синот. Меѓутоа, момчето ќе го воведе во светот на сексот неговата тетка...
Народна федеративна партија
Партијата била планирана да претставува федерација од повеќе нејзини секции, формирани од сите незадоволни народности во Отоманското Царство, но пошто била формирана единствено секција од страна на МОРО, а други секции никогаш не биле формирани, останала само Бугарската секција.
Народната федеративна партија под ова име се појавила во јануари 1909 г. Во периодот од јули до декември 1908 таа делувала под името Македоно-одринска револуционерна организација (МОРО) и ја сочинувале окружните организации на Серскиот, Струмичкиот и Солунскиот револуционерен округ, предводена од Серската група на Јане Сандански. По Илинденското востание, особено по Рилскиот конгрес левото крило се ориентирало кон барање соработка со сите прогресивни сили во Турција, врз основа на борбата против султанскиот апсолутизам и за запазување на национално-територијалната целост на Македонија.